Masu fashin baki dai suna ganin cewa Atiku, wanda yanzu haka yake da shekara 71 a duniya, zai iya duk wani abu da zai ba shi damar hayewa karagar mulkin Najeria a karkashin Jam’iyyar PDP, musamman ganin cewa idan ya rasa a wannan karon, to sai wani ikon Allah domin a shekarar 2023, mulki zai koma Kudancin kasar nan ne, idan zai zauna har shekara takwas, kuma lokacin da mulki zai dawo Arewa, Atiku ya kai shekara 83.
